Smågodt

Smågodt er godteri som selges i løsvekt. 

Smågodtet ble utbredt i Norge i 1970-årene, og frem til 1990-årene ble det også solgt med stykkpris. Det ble omsatt smågodt for 991 millioner kroner i Norge i 2012, noe som utgjorde 11 % av det totale godterimarkedet. De to største smågodt-produsentene på det norske markedet er Nidar og Candyking.

miniatyr|Samme Hobby-sjokolade koster nesten 500 kr/kg i innpakket form, men bare 159 kr/kg i smågodtform. Sjokolade kan være langt billigere i løsvekt.

I Norge brukes ofte smågodt som lørdagsgodt, og Norgesgruppen solgte i 2024 fem ganger så mye smågodt på lørdager som på hverdager.

Prismessig ligger smågodt betydelig under prisen av innpakket godteri, og spesielt sjokolade er langt billigere om man kjøper det i løsvekt. Smågodt selges som regel med pris per kilogram (kg). Tidligere ble smågodt i Norge solgt pris per hektogram (per 100 gram), men som for de fleste andre matvarer brukes kilogram i økende grad.

 Referanser 

 Eksterne lenker 


Kategori:Søtsaker